Herodias
.
Herodias (natus anno 8 a.C.n.; obiit anno 39 p.C.n.) fuit filia principis Iudaici  Aristobuli ex uxore Berenice et neptis Herodis Magni et Mariammis. Ei maxima decollationis Ioannis Baptistae culpa attribui solet.

Decollatio Ioannis Baptistae 
In libris Evangeliorum Novi Testamenti (Mt 14,3-11; Mc 6,17-28) traditur Heroden Antipam natali suo cenam fecisse; quod saltatione filiae Herodiadis maxime delectatus esset, rogavisse, si quid vellet, ut diceret. Deinde puellam a matre Herodiade incitatam caput Ioannis poposcisse ac paulo post in disco accepisse. Quam puellam Salomen fuisse vulgo traditur.

Herodias in arte et litteris 
Herodias multis in artificiis sive litteris una cum Salome partes agit:

 Henricus Heine (1847): Atta Troll – Ein Sommernachtstraum
 Stephanus Mallarmé: Hérodiade (fragmenta ab anno 1864, Scène de Hérodiade ed. 1896)
 Gustavus Flaubert (1877): Hérodias (narratiuncula in: Trois contes) (1877)
 Iulius Massenet (1881): Hérodiade (melodrama)
 Titianus: Salome ferens caput Iohannis Baptistae in lance (picta circa 1560)
 Paulus Hippolytus Delaroche Herodias cum capite Ioannis Baptistae (picta 1843)

Eponymus 
Asteroides 546 Herodias denominatus est ab Herodiade.

Si vis plura legere... 
 

Mariti ducum civitatum
Mulieres
Iudaea
Hasmonaei